Document ID: 31983R0148

Komisijas Regula (EEK) Nr. 148/83
(1983. gada 21. janvāris),
ar ko ievieš uzraudzības sistēmu dažu zivsaimniecības produktu eksporta kontrolei
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1981. gada 29. decembra Regulu (EEK) Nr. 3796/81 par zivsaimniecības produktu tirgus kopējo organizāciju [1] un jo īpaši tās 25. panta 5. punktu un 31. pantu,
tā kā kompensācijas maksājumus par zivsaimniecības produktiem nosaka, atsaucoties uz plānotā eksporta ekonomisko nozīmi;
tā kā situācija dažos tirgos, kas veido veselu saldētu skumbriju galvenos noieta tirgus, ir nestabila; tā kā būtu jāievieš uzraudzības sistēma, lai ciešāk varētu kontrolēt eksporta tendenci;
tā kā šajā sakarā būtu jāparedz sakaru sistēma starp dalībvalstīm un Komisiju tā, lai regulāri varētu iegūt dažus papildu datus, kas vajadzīgi eksporta kompensācijas noteikšanai;
tā kā šajā regulā paredzētie pasākumi saskan ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Šajā regulā ir izklāstītas normas uzraudzības sistēmas ieviešanai, lai kontrolētu veselu saldētu skumbriju eksportu saistībā ar eksporta kompensāciju sistēmu.
2. pants
Dalībvalstis par katru kalendārā gada mēnesi un ne vēlāk kā trīs nedēļas pēc attiecīgā mēneša beigām paziņo Komisijai datus, kas uzskaitīti pielikumā dotajā veidlapā.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Pirmo reizi to piemēro datiem par 1982. gada septembri.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 21. janvārī

Labels: 12
3
17
6